Kodiakeiland - Wikipedia
Kodiakeiland (Engels: Kodiak Island), die wêreld se 79ste grootste eiland en die tweede grootste eiland van die Verenigde State na Hawaii, beslaan 'n oppervlakte van 9 311,24 km². Die eiland is langs die suidkus van die Amerikaanse deelstaat Alaska in die Golf van Alaska van die noordelike Stille Oseaan geleë. Dit lê sowat 400 km suidwes van Anchorage, Alaska se hoofstad.
Inheemse naam: Kodiak Island
Nasa-Satellietbeeld van Kodiakeiland
Ligging Alaska, Stille Oseaan
Koördinate 57°28′N 153°26′W﻿ / ﻿57.467°N 153.433°W﻿ / 57.467; -153.433Koördinate: 57°28′N 153°26′W﻿ / ﻿57.467°N 153.433°W﻿ / 57.467; -153.433
Oppervlakte 9 311,24 vk km
Hoogste punt Koniag Peak 1 362,2 m
Grootste stad Kodiak (6 130)
Bevolking 13 592
Bevolkingsgroepe Alutiiq, Europeërs, Filippyne, ander Asiatiese en Indiaanse volke, Hispanics, insluitende Filippynse Hispanics
Die wêreld se 79ste grootste en die tweede grootste eiland van die Verenigde State
Die aankoms van Grigori Sjelichof op Kodiakeiland
'n Uitsig oor Kodiak, die grootste stad op Kodiakeiland, vanaf die Pillarberge
Die grootste nedersetting van Kodiakeiland is Kodiak langs die ooskus, waar amper die helfte van die bevolking bly. In die suidweste van die eiland beslaan die Kodiak National Wildlife Refuge amper twee derdes van die eiland.
Kodiakeiland was die eerste plek waar die Russiese kolonisasie van Alaska begin het. In 1741 het Vitus Bering se ekspedisie onder andere verby Kodiakeiland gevaar. Op die eiland is die Ortodokse Teologiese seminaar Sint Herman geleë, waar jong priesters van die Ortodokse Kerk in Amerika opleiding ontvang.
Kodiakeiland vorm die habitat van die Kodiakbeer, wat na die eiland genoem is. Op Kodiakeiland is 'n lanseersentrum vir ruimtetoerisme, die Pacific Spaceport Complex – Alaska, geleë.
Wikimedia Commons het meer media in die kategorie Kodiakeiland.
(en) "Kodiak Island". Encyclopædia Britannica. Besoek op 2 Mei 2020.
Ontsluit van "https://af.wikipedia.org/w/index.php?title=Kodiakeiland&oldid=2175545"
Die bladsy is laas op 2 Mei 2020 om 21:00 bygewerk.